**HIV līdzestības kabineta darbības kārtība**

1. IZPILDĪTĀJS, kurš saskaņā ar Līguma 1.pielikumu sniedz sekundāro ambulatoro veselības aprūpes pakalpojumu “HIV līdzestības kabinets”, apņemas sniegt valsts apmaksātus HIV līdzestības pakalpojumus:
   1. HIV inficētām personām;
   2. HIV inficēto personu tuviniekiem;
   3. HIV inficētām personām piesaistītajiem sociālās vai veselības aprūpes speciālistiem;
   4. personām no HIV profilakses punktiem (turpmāk - HPP) ar pozitīvu HIV eksprestestu.
2. IZPILDĪTĀJS sniedz atbalstu, klātienes un attālinātas konsultācijas:
   1. HIV inficētām personām par:
      1. Antiretrovirālo terapiju (turpmāk - ART), tai skaitā par pareizu zāļu lietošanas režīmu un tā nozīmi, nepareizas zāļu lietošanas sekām paša un apkārtējo veselībai, tai skaitā, skaidrojot rezistences attīstības un izplatības riskus;
      2. citiem aktuāliem ar veselības aprūpi saistītiem jautājumiem, nepieciešamības gadījumā piedalās regulāro veselības pārbaužu plānošanā un pieraksta organizēšanā pie speciālistiem un diagnostiskiem izmeklējumiem;
   2. HIV inficētām grūtniecēm un mātēm par HIV vertikālās transmisijas riskiem, ART nozīmi bērna veselības nodrošināšanai, bērna ēdināšanu un regulāro veselības pārbaužu organizēšanu;
   3. HPP darbiniekiem par iespējām konkrētām personām ar pozitīvu HIV eksprestestu saņemt IZPILDĪTĀJA infektologa konsultāciju un veikt laboratoriskos izmeklējumus;
   4. HIV inficēto personu tuviniekiem vai šo pacientu aprūpē iesaistītām personām par pacienta saslimšanu un ar aprūpi, ārstēšanu un dzīves kvalitātes nodrošināšanu saistītiem jautājumiem.
3. IZPILDĪTĀJS personām ar pozitīvu HIV eksprestestu no HPP nodrošina:
   1. HIV līdzestības kabineta koordinatora atbalstu pacienta pierakstam konsultācijai pie IZPILDĪTĀJA infektologa;
   2. pirmo infektologa konsultāciju 10 darba dienu laikā no pieteikšanās brīža:
      1. līdz diagnozes noteikšanai IZPILDĪTĀJA infektologs Ambulatorā pacienta talonā[[1]](#footnote-1) norāda pacientu grupu “HPP” un pacienta līdzmaksājumu no personas neiekasē;
   3. HIV apstiprinošās diagnostikas testu veikšanu:
      1. IZPILDĪTĀJS personām ar pozitīvu HIV eksprestestu no HPP bez maksas nodrošina HIV apstiprinošās diagnostikas testu veikšanai nepieciešamos asins paņemšanas stobriņus. Asins savākšanas stobriņiem plānotais finansējums ir iekļauts HIV līdzestības kabineta ikmēneša uzturēšanas maksājumā.
4. IZPILDĪTĀJS piedalās bezmaksas piena maisījumu sadalē bērniem, kas dzimuši HIV inficētām sievietēm. Darbinieku prombūtnes laikā bezmaksas piena maisījumu izdali nodrošina stacionāra “Latvijas infektoloģijas centrs” māsa.
5. IZPILDITĀJS par sniegtiem HIV līdzestības pakalpojumiem ievada Vadības informācijas sistēmā veidlapas ,,Ambulatorā pacienta talons” informāciju, norādot tās personas datus, kas pakalpojumus ir saņēmusi un attiecīgās manipulācijas:

|  |  |
| --- | --- |
| **Manipulāciju kods** | **Manipulācijas nosaukums** |
| 60433 | Pacienta un/vai pacienta tuvinieku apmeklējums HIV līdzestības kabinetā klātienē |
| 60435 | HIV līdzestības kabineta nodrošināta pacienta un/vai pacienta tuvinieku attālināta konsultācija |
| 60436 | HIV līdzestības kabineta nodrošināta konsultācija HIV inficētām grūtniecēm un mātēm |
| 60437 | Mākslīgo ēdināšanas maisījumu izsniegšana HIV līdzestības kabinetā |
| 60605 | Sociālās aprūpes vai veselības aprūpes speciālista konsultācija HIV līdzestības kabinetā klātienē |
| 60606 | HIV līdzestības kabineta nodrošināta sociālās aprūpes vai veselības aprūpes speciālista attālināta konsultācija |

1. Veidlapa Nr.024/u „Ambulatorā pacienta talons” [↑](#footnote-ref-1)